Højesteret stadfæster derfor landsrettens kendelse i sag om, hvorvidt der kunne ske varetægtsfængsling efter dom efter hjemrejselovens § 15
Ret: Højesteret (3. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;

/

Varetægtsfængsling efter dom  

Kendelse afsagt den 7. juli 2022   

Sag 21/2022

Anklagemyndigheden
mod
Tiltalte

Der kunne ske varetægtsfængsling efter dom efter hjemrejselovens § 15  

Tiltalte blev i januar 2022 idømt fængsel i 10 måneder for gentagne overtrædelser af

sin opholdspligt. Han valgte at modtage dommen. Byretten afsagde efter dommen

kendelse om, at Tiltalte skulle forblive varetægtsfængslet, indtil straffuldbyrdelse

kunne iværksættes i medfør af hjemrejselovens § 15.

Tiltalte kærede afgørelsen til landsretten, der stadfæstede byrettens kendelse.   

Sagen for Højesteret angik, om der var hjemmel i hjemrejselovens § 15 til

varetægtsfængsling efter dom, og indtil straffuldbyrdelse kunne iværksættes.

Det følger af hjemrejselovens § 15, stk. 2, at retsplejelovens bestemmelser om

varetægtsfængsling, herunder retsplejelovens § 769, stk. 1, der muliggør

varetægtsfængsling efter dom, i øvrigt finder anvendelse.

Højesteret udtalte herefter, at der i medfør af hjemrejselovens § 15 også kan ske

varetægtsfængsling efter endelig dom, når betingelserne i § 15, stk. 1, er opfyldt.   

Da betingelserne i hjemrejselovens § 15, stk. 1, var opfyldt i den konkrete sag, og da

varetægtsfængslingen var i overensstemmelse med proportionalitetsprincippet, kunne

Tiltalte varetægtsfængsles efter dom, og indtil straffuldbyrdelse kunne iværksættes.   

Landsretten var nået til samme resultat.   

 

 

 



/